Jasmin Moghbeli

Jasmin Moghbeli (født 24. juni 1983) er en amerikansk offiser, testflyver og astronaut.

Moghbeli er født i Bad Nauheim i Vest-Tyskland.Familien forlot Iran etter Den iranske revolusjon, og slo seg ned i Baldwin, New York. Moghbeli var elev ved Baldwin Senior High School, og deltok samtidig på romleir. Etter skolen studerte hun ved Massachusetts Institute of Technology, der hun også spilte volleyball og basketball.

Etter studiene fikk Moghbeli bestalling som offiser i U.S. Marine Corps i 2005, og ble utdannet som helikopterpilot på AH-1 SuperCobra. Hun ble deployert tre ganger og fullførte 150 tokt. Hun fikk også en mastergrad fra Naval Postgraduate School, og tok utdanning som testflyver ved U.S. Naval Test Pilot School på Naval Air Station Patuxent River. Hun ble ansatt som testflyver på helikopter ved skvadronen VMX-1 i Arizona.

I juni 2017 ble Moghbeli valgt ut som astronaut i NASA. I januar 2020 fullførte hun astronautopplæringen og ble sertifisert for romferder til Den internasjonale romstasjonen og med Artemis-programmet.

Referanser

Eksterne lenker
 

Offiserer i U.S. Marine Corps
Militærflyvere
Testflyvere
Astronauter fra USA
Alumni fra MIT